
	 PARLAMENTUL ROMÂNIEI

   CAMERA DEPUTAŢILOR
Comisia pentru agricultură, silvicultură, industrie alimentară şi servicii  specifice
	                                                        Bucureşti,  08.09 .2005
                                                       Nr.24/340


RAPORT
asupra proiectului de Lege privind aprobarea Ordonanţei de urgenţă a Guvernului nr.77/2005 pentru modificarea Ordonanţei de urgenţă a Guvernului nr.29/2000 privind sprijinul acordat producătorilor de lapte, cu modificările şi completările ulterioare   
Comisia pentru agricultură, silvicultură, industrie alimentară şi servicii specifice a fost sesizată spre dezbatere pe fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.77/2005 pentru modificarea Ordonanţei de urgenţă a Guvernului nr.29/2000 privind sprijinul acordat producătorilor de lapte, cu modificările şi completările ulterioare, transmis cu adresa nr.P.L. – X 308 din 26 iulie 2005 şi înregistrat sub nr.24/296/27.07.2005. La întocmirea raportului, Comisia a avut în vedere avizul Consiliului Legislativ, avizul Comisiei juridice, de disciplină şi imunităţi şi avizul Comisiei pentru  buget, finanţe şi bănci.
 Proiectul de lege are ca obiect de reglementare modificarea Ordonanţei de urgenţă a Guvernului nr.29/2000 privind sprijinul acordat producătorilor de lapte, aprobată cu modificări şi completări prin Legea nr.42/2001, cu modificările şi completările ulterioare.
Proiectul de Lege privind aprobarea Ordonanţei de urgenţă a Guvernului nr.77/2005 pentru modificarea Ordonanţei de urgenţă a Guvernului nr.29/2000 privind sprijinul acordat producătorilor de lapte, cu modificările şi completările ulterioare face parte din categoria legilor ordinare, potrivit prevederilor art.73 din Constituţia României, republicată.

La dezbaterea proiectului a participat ca invitat, în conformitate cu prevederile art.51 şi 52 din Regulamentul Camerei Deputaţilor, republicat, domnul Flaviu Lazin - secretar de stat în cadrul Ministerului Agriculturii, Pădurilor şi Dezvoltării Rurale.

La lucrările comisiei au fost prezenţi 25 de deputaţi, din totalul de 25 de membri ai comisiei.

Raportul Comisiei a fost adoptat, cu majoritate de voturi, înregistrându-se 17  voturi pentru şi 8 voturi împotrivă, în şedinţa din   7 septembrie 2005.
Proiectul de lege a fost adoptat de Senat în şedinţa din 25 iulie 2005.

Proiectul de lege, potrivit art.75 alin.(1) şi (3) din Constituţia României, republicată, şi art.86 alin.(3) pct.1 din Regulamentul Camerei Deputaţilor, republicat, este de competenţa decizională a Camerei Deputaţilor.

În urma dezbaterii, Comisia propune admiterea cu o modificare a proiectului de lege.
I. Amendamente admise

	Nr. crt.
	Text ordonanţă 


	Text Senat 
	Text propus de Comisie 

(autorul amendamentului)
	Motivarea amendamentelor propuse

	0
	1
	2
	3
	4

	1. 
	
	Titlul legii

L E G E 

privind aprobarea Ordonanţei de urgenţă a Guvernului nr.77/2005 pentru modificarea Ordonanţei de urgenţă a Guvernului nr.29/2000 privind sprijinul acordat producătorilor de lapte 
	Nemodificat  
	

	2. 
	
	ARTICOL UNIC.- Se aprobă Ordonanţa de urgenţă a Guvernului nr.77 din 12 iulie 2005 pentru modificarea Ordonanţei de urgenţă a Guvernului nr.29/2000 privind sprijinul acordat producătorilor de lapte, publicată în Monitorul Oficial al României, Partea I, nr.633 din 19 iulie 2005, cu următoarea modificare: 
	Nemodificat  
	

	3. 
	Titlul ordonanţei

ORDONANŢĂ DE URGENŢĂ

pentru modificarea Ordonanţei de urgenţă a Guvernului nr.29/2000 privind sprijinul acordat producătorilor de lapte 
	Nemodificat  
	Nemodificat  
	

	4. 
	Art.I. – Articolul 1 din Ordonanţa de urgenţă a Guvernului nr.29/2000 privind sprijinul acordat producătorilor de lapte, publicată în Monitorul Oficial al României, Partea I, nr.160 din 17 aprilie 2000, aprobată cu modificări   prin Legea nr.42/2001, cu modificările şi completările ulterioare va avea următorul cuprins:
	Nemodificat  
	Nemodificat  
	

	5. 
	 „Art.1. – (1) În vederea sprijinirii producătorilor de lapte se acordă stimulente în valoare de 0,155 lei pentru fiecare litru de lapte livrat, pentru prelucrare la operatori economici specializaţi în procesare, cu licenţă de fabricaţie al cărui conţinut minim întruneşte condiţiile STAS 2418 – 61 care se recalculează la 3,5 unităţi de grăsime.
    (2) Valoarea stimulentului pentru laptele livrat, în aceleaşi condiţii de calitate, de către producătorii de lapte din localităţile situate în zona montană este de 0,200 lei pentru fiecare litru de lapte livrat.”
	La articolul 1, alineatul (2) va avea următorul cuprins:
Nemodificat.

„(2) Valoarea stimulentului pentru laptele livrat, în aceleaşi condiţii de calitate, de către producătorii de lapte din localităţile situate în zona montană este de 0,200 lei pentru fiecare litru de lapte livrat, pentru prelucrare la operatori economici specializaţi în procesare, cu licenţă de fabricaţie.”
	 La articolul I, alineatul (2) al articolului 1 va avea următorul cuprins:

Alin.(1) – Nemodificat  
Alin.(2) – Nemodificat  
	Pentru  respectarea normelor de tehnică legislativă.

	6. 
	Art.II. – Prevederile prezentei Ordonanţe de urgenţă a Guvernului se aplică pentru laptele livrat începând cu luna iulie 2005.
	Nemodificat  
	Nemodificat  
	


II. Amendamente respinse

În urma dezbaterii, Comisia a respins următorul amendament: 

	Nr. crt.
	Text iniţial


	Amendamentul propus şi autorul acestuia
	Motivare
	Camera Decizională

	0
	1
	2
	3
	4

	1. 
	„Art.1. – (1) În vederea sprijinirii producătorilor de lapte se acordă stimulente în valoare de 0,155 lei pentru fiecare litru de lapte livrat, pentru prelucrare la operatori economici specializaţi în procesare, cu licenţă de fabricaţie al cărui conţinut minim întruneşte condiţiile STAS 2418 – 61 care se recalculează la 3,5 unităţi de grăsime.

    (2) Valoarea stimulentului pentru laptele livrat, în aceleaşi condiţii de calitate, de către producătorii de lapte din localităţile situate în zona montană este de 0,200 lei pentru fiecare litru de lapte livrat.”
	Articolul 1 va avea următorul cuprins:

„Art.1. – (1) În vederea sprijinirii producătorilor de lapte se acordă stimulente în valoare de 0,170 lei pentru fiecare litru de lapte livrat, pentru prelucrare la operatori economici specializaţi în procesare, cu licenţă de fabricaţie al cărui conţinut minim întruneşte condiţiile STAS 2418 – 61 care se recalculează la 3,5 unităţi de grăsime.

(2) Valoarea stimulentului pentru laptele livrat, în aceleaşi condiţii de calitate, de către producătorii de lapte din localităţile situate în zona montană este de 0,225 lei pentru fiecare litru de lapte livrat, pentru prelucrare la operatori economici specializaţi în procesare, cu licenţă de fabricaţie.”

Deputat PSD: Ion Mocioalcă 
	1. Pentru  a se corela cu rata inflaţiei.

2. Modificarea cuantumului subvenţiei trebuie să fie însoţită de fişa financiară (art.15 din Legea nr.500/2002 privind finanţele publice).
	Camera Deputaţilor 


Comisia a propus aprobarea proiectului cu 17 voturi pentru, 8 voturi împotrivă şi 0 abţineri.

             VICEPREŞEDINTE,



                 SECRETAR,

                                          Valeriu TABĂRĂ 




                 Ioan MUNTEANU  
Întocmit: Consilier Anton PĂŞTINARU    

